–

**«Det er bedre å bygge barn enn å reparere voksne»**

Ofte når man snakker med folk man blir kjent med, og man (selvsagt) bærer Lions-logo, så blir det snakk om tulipaner. Lions er kjent ute blant folk for ute tulipanaksjonen, og svært mange er veldig positive til slagordet «Det er bedre å bygge barn enn å reparere voksne» som vi bruker flittig. Spesielt på denne siste lørdagen i april når Lionsmedlemmer strømmer ut på gater og torg med favnen full av vakre tulipaner. Lions Tulipanaksjon, den landsdekkende innsamlings-aksjonen hvor pengene går til forebyggende arbeid for barn og unge, kalles også av noen for "Lionsdagen" ettersom vi da benytter muligheten til å fortelle om vårt frivillige arbeid lokalt, nasjonalt og internasjonalt. En god aksjon samler gjerne inn over 10 millioner kroner (netto). Lionsklubbenr lokalt står for salget, og dagen er en unik mulighet for å gjøre Lions bedre kjent for folk gjennom å arrangere lokale arrangementer.

**Slik brukes pengene**  
Helt siden 1983 har Lions hatt forebyggende arbeid mot rusmisbruk på sin nasjonale plan. Ettersom Lionklubbene kjenner sitt lokalsamfunn best, bestemmer de selv hvilke tiltak som skal motta støtte. Mange speidergrupper, kor, korps, sjakkgrupper og fritidsklubber får støtte, og ungdom inviteres gjerne til å søke om penger til sine prosjekter. Noe av overskuddet fra aksjonen går til det sentrale fondet, **Lions Tulipanfond**.Inntil 75 % av aksjonens overskudd går til **Mitt Valg,** en del av det internasjonale programmet Lions Quest. Programmet er gjennomarbeidet og fleksibelt for holdningsskapende arbeid i barnehage, skole og idrettsmiljøer. Gjennom lekbaserte øvelser og refleksjon bygger barn og unge relasjoner, selvtillit og selvfølelse, som i sin tur gir mot til å ta gode valg.

**April** betyr også at det er tid for distriktsmøter i våre Lionsdistrikter. Vårt DM finner sted på Quality Airport Hotel i Stjørdal den 26.4. Vi i distriktsrådet gleder oss til et godt møte, og til å møte mange Lionsvenner for en fin helg sammen. Møtepapirene er stort sett lagt ut, oppdateres fortløpende på Gnist, og dette skal alle ha fått en egen epost om i går.

Til slutt noen ord om status på WICTU3 (Winter Is Coming To Ukraine)prosjektet til nå (pr.15.3.25) :   
Distrikt A; 28 av 50 klubber har betalt for 101,3 ovner , €15195. Landet i helhet;  
169 av 327 klubber,1187 ovner, €178150. Et bra resultat, men det er fortsatt mulig å bidra. Fristen for innbetaling er 1. mai og kontonr er 9001.23.04438. Alle monner drar.

Vedlagt er også månedbrevet for mars 2025 fra Lions Aid Norway.  
Benytter til slutt anledningen til å ønske alle en riktig god påske.

*Dan-Viggo Vårum*  
**Distriktsguvernør**  
**Distrikt 104A**

**Fra årshjulet:**

**April 2025:  
  
2.4 : GMA/Mission 1.5   
Teamsmøte**

**16.4 : Guvernørrådsmøte #9, Teamsmøte**

**25.4 : Distriktsrådsmøte  
Quality Airport Hotel, Stjørdal  
  
26.4: Distriktsmøte  
Quality Airport Hotel, Stjørdal**

**26.4. : Lions Tulipanaksjon  
Hele landet**

**Mai 2025:  
  
7.5 : GMA/Mission 1.5   
Teamsmøte**

**28.5-29.5 : DG Elect Seminar, Gardermoen**

**30.5 : Guvernørrådsmøte #10, Gardermoen**

**30.5-31.5 : Lions Riksmøte, Gardermoen**